**ประกาศองค์การบริหารส่วนตำบลเทพราช**

**เรื่อง บัญชีรายการภาษีที่ดินและสิ่งปลูกสร้าง (ภ.ด.ส.3) ประจำปี พ.ศ.25623**

**ในเขตองค์การบริหารส่วนตำบลเทพราช ตามพระราชบัญญัติภาษีที่ดินและสิ่งปลูกสร้าง พ.ศ.2562**

**....................................**

 อาศัยอำนาจตามความในมาตรา 30 แห่งพระราชบัญญัติภาษีที่ดินและสิ่งปลูกสร้าง พ.ศ.2562 และข้อ 23 แห่งระเบียบกระทรวงมหาดไทยว่าด้วยการดำเนินการตามพระราชบัญญัติภาษีที่ดินและสิ่งปลูกสร้าง พ.ศ.2562

 องค์การบริหารส่วนตำบลเทพราช อำเภอสิชล จังหวัดนครศรีธรรมราช ได้จัดทำบัญชีรายการภาษีที่ดินและสิ่งปลูกสร้าง (ภ.ด.ส.3) โดยแสดงประเภท จำนวน ขนาดของที่ดินและสิ่งปลูกสร้าง การใช้ประโยชน์ในที่ดินและสิ่งปลูกสร้างและรายละเอียดอื่นที่จำเป็นแก่การประเมินภาษีในเขตองค์การบริหารส่วนตำบลเทพราช และแจ้งให้ผู้เสียภาษีตรวจสอบรายการที่ดินและสิ่งปลูกสร้างตามบัญชีรายการภาษีที่ดินและสิ่งปลูกสร้าง (ภ.ด.ส.3) ตามบัญชีแนบท้ายประกาศนี้หากปรากฏว่าบัญชีรายการภาษีที่ดินและสิ่งปลูกสร้าง (ภ.ด.ส.3) ที่องค์การบริหารส่วนตำบลเทพราช จัดทำขึ้นไม่ถูกต้องตามความเป็นจริง ให้ผู้เสียภาษียื่นคำร้องต่อผู้บริหารท้องถิ่นเพื่อขอแก้ไขบัญชีรายการที่ดินและสิ่งปลูกสร้างให้ถูกต้อง ภายใน 15 วัน นับแต่วันที่ที่ท่านได้รับแจ้งตามบัญชีรายการที่ดินและ สิ่งปลูกสร้างที่องค์การบริหารส่วนตำบลเทพราชจัดส่ง

 จึงประกาศให้ทราบโดยทั่วกัน

 ประกาศ ณ วันที่ 28 เดือนพฤษภาคม พ.ศ. 2563

 (ลงชื่อ) ไชยา ขนอม

 (นายไชยา ขนอม)

 นายกองค์การบริหารส่วนตำบลเทพราช